Vi var et reisefølge på sju personer i alderen 5 til 75 år, og leiligheten passet utmerket for vårt behov med sine fire soverom, stor stue med sofa og lenestoler. Ikke minst var det fint å kunne sitte samlet til frokost og et kveldsmåltid. Det var mange trapper å gå opp med bagasjen, men ellers gikk det fint uten heis både for liten og stor. Leiligheten er inndelt i tre etasjer, hvorav den øverste er avstengt. Vindeltrappen ned til første etasje kan være litt skummel for småbarn.
Vi ble tatt godt i mot av Frédériques sønn, som ga oss en kort introduksjon av leiligheten. En oversiktlig mappe ga oss all informasjonen vi trengte.
Frédérique var svært hjelpsom, og tok kontakt for å høre om det var noe vi savnet. Da vi ikke lyktes i å booke taxi tilbake til flyplassen via nettet, gjorde hun en stor innsats og forhørte seg med flere taxiselskaper for å ordne bestillingen for oss. Fantastisk!
Super beliggenhet i umiddelbart nærhet av metrostasjon og markedet på Place Monge, knapt 30 meter unna. Gangavstand til Rue Muffetard og Jardin les Plantes, og Jardin du Luxembourg for de som god til bens.
Vi vil definitivt bo i denne leiligheten igjen neste gang vi er i Paris.